พระราชกฤษฎีกาเปลี่ยนแปลงพื้นที่เขตพญาไทเขตห้วยขวางและเขตบางกะปิกรุงเทพมหานครพ.ศ. ๒๕๒๑ ภูมิพลอดุลยเดชป.ร.ให้ไว้ ณ วันที่๒๐ มีนาคม พ.ศ. ๒๕๒๑เป็นปีที่ ๓๓ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงพื้นที่เขตพญาไท เขตห้วยขวาง และเขตบางกะปิกรุงเทพมหานคร เพื่อประโยชน์แก่การปกครองและความสะดวกของประชาชนอาศัยอำนาจตามความในมาตรา ๒๕ แห่งธรรมนูญการปกครองราชอาณาจักรพุทธศักราช ๒๕๒๐ และมาตรา ๑๕ วรรคสอง แห่งพระราชบัญญัติระเบียบบริหารราชการกรุงเทพมหานครพ.ศ. ๒๕๑๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่าพระราชกฤษฎีกาเปลี่ยนแปลงพื้นที่ เขตพญาไท เขตห้วยขวางและเขตบางกะปิ กรุงเทพมหานครพ.ศ. ๒๕๒๑มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงพื้นที่เขตพญาไทและเขตบางกะปิกับเขตห้วยขวาง กรุงเทพมหานคร โดย(๑) โอนแขวงดินแดง เขตพญาไท ไปขึ้นกับเขตห้วยขวาง(๒) โอนแขวงสามเสนนอก เขตบางกะปิ ไปขึ้นกับเขตห้วยขวางมาตรา ๔ ให้เปลี่ยนแปลงพื้นที่เขตห้วยขวางกับเขตพญาไทโดย(๑) โอนพื้นที่บางส่วนของแขวงห้วยขวาง เขตห้วยขวาง ด้านทิศใต้ไปขึ้นกับแขวงสามเสนใน เขตพญาไท โดยมีอาณาเขต ดังนี้ทิศเหนือ ติดต่อกับเขตแขวงห้วยขวาง เขตห้วยขวาง โดยถือศูนย์กลางถนนอโศก- ดินแดง เริ่มต้นจากกึ่งกลางลำรางนาซองไปตามถนนอโศก - ดินแดง ถึงศูนย์กลางถนนอโศก- ดินแดง ที่แยกไปถนนเพชรบุรี เป็นแนวแบ่งเขตทิศใต้ ติดต่อกับเขตแขวงบางกะปิ เขตห้วยขวาง โดยถือกึ่งกลางลำรางนาซองไปตามคลองสามเสนถึงศูนย์กลางถนนอโศก - ดินแดง เป็นแนวแบ่งเขตทิศตะวันออก ติดต่อกับเขตแขวงห้วยขวาง เขตห้วยขวาง โดยถือศูนย์กลางถนนอโศก- ดินแดง เริ่มต้นจากกึ่งกลางคลองสามเสน ไปตามถนนอโศก - ดินแดง ถึงศูนย์กลางถนนอโศก- ดินแดง ตอนที่แยกไปถนนดินแดง เป็นแนวแบ่งเขตทิศตะวันตก ติดต่อกับเขตแขวงสามเสนใน เขตพญาไท โดยถือกึ่งกลางลำรางนาซองเริ่มต้นจากศูนย์กลางถนนอโศก - ดินแดง ไปตามลำรางนาซอง ถึงกึ่งกลางคลองสามเสน เป็นแนวแบ่งเขต(๒) โอนพื้นที่บางส่วนของแขวงบางกะปิ เขตห้วยขวาง ด้านทิศตะวันตกไปขึ้นกับแขวงมักกะสัน เขตพญาไท โดยมีอาณาเขต ดังนี้ทิศเหนือ ติดต่อกับเขตแขวงสามเสนใน เขตพญาไท และแขวงห้วยขวางเขตห้วยขวาง โดยถือกึ่งกลางคลองสามเสน ถึงแนวเขตแขวงมักกะสัน เขตพญาไท เป็นแนวแบ่งเขตทิศใต้ ติดต่อกับเขตแขวงคลองตัน เขตพระโขนง โดยถือกึ่งกลางคลองแสนแสบเริ่มต้นจากศูนย์กลางถนนอโศก - ดินแดง ไปตามคลองแสนแสบถึงแนวเขตแขวงมักกะสัน เขตพญาไท เป็นแนวแบ่งเขตทิศตะวันออก ติดต่อกับเขตแขวงบางกะปิ เขตห้วยขวาง โดยถือศูนย์กลางถนนอโศก - ดินแดง เริ่มต้นจากกึ่งกลางคลองสามเสนไปตามถนนอโศก- ดินแดง ถึงกึ่งกลางคลองแสนแสบ เป็นแนวแบ่งเขตทิศตะวันตก ติดต่อกับเขตแขวงมักกะสัน เขตพญาไทโดยถือแนวแบ่งเขต แขวงมักกะสันกับเขตแขวงบางกะปิ เขตห้วยขวางเริ่มต้นจากกึ่งกลางคลองสามเสน ไปตามแนวเขต เขตพญาไท ถึงกึ่งกลางคลองแสนแสบ เป็นแนวแบ่งเขตมาตรา ๕ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลเอก เกรียงศักดิ์ชมะนันทน์นายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาเปลี่ยนแปลงพื้นที่เขตพญาไท เขตห้วยขวาง และเขตบางกะปิ กรุงเทพมหานครพ.ศ. ๒๕๒๑(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เพื่อประโยชน์แก่การปกครองและความสะดวกของประชาชนสมควรโอนแขวงดินแดง เขตพญาไท และแขวงสามเสนนอก เขตบางกะปิ ไปขึ้นกับเขตห้วยขวาง และโอนพื้นที่บางส่วนของแขวงห้วยขวางและแขวงบางกะปิ เขตห้วยขวางไปขึ้นกับแขวงสามเสนในและแขวงมักกะสัน เขตพญาไท ตามลำดับ จึงจำเป็นต้องตราพระราชกฤษฎีกานี้ขึ้นสายสัมพันธ์/จัดทำ๑ กรกฎาคม ๒๕๖๓อรญา/ตรวจ๑๕ กรกฎาคม ๒๕๖๓[๑] ราชกิจจานุเบกษาเล่ม ๙๕/ตอนที่ ๔๘/หน้า ๑๘๐/๒ พฤษภาคม ๒๕๒๑